Anugerah Juara Lagu ke-26

Anugerah Juara Lagu ke-26 (AJL26) ialah konsert dan majlis penghargaan tahunan bagi karya muzik Malaysia yang diperkumandangkan dalam carta Muzik Muzik TV3 musim 2011.

AJL26 dijuarai oleh lagu "Awan Nano", lagu gubahan Datuk M. Nasir dengan seni kata Budi Hekayat, nyanyian Hafiz Suip.

Am
Tema penganjuran AJL26 bercogan kata "Alunan Muzik Bergelora" yang mengetengahkan unsur air, terutamanya dalam promo-promo yang memperlihatkan .
Seperti biasa, 30 buah lagu yang meraih markah tertinggi dalam carta Muzik-Muzik 26 sepanjang tahun 2011 dilayakkan ke Separuh Akhir untuk dinilai semula untuk mencari 12 buah lagu yang layak ke Anugerah Juara Lagu. Inilah kali ketiga lagu-lagu terlibat tidak dibahagikan kepada kategori setelah pengkategorian dimansuhkan pada musim 2009 gara-gara kelesuan kategori Irama Malaysia dan Etnik Kreatif.
Perubahan yang paling ketara dalam penganjuran AJL kali ini ialah peningkatan bilangan juri kepada 30 orang yang terbahagi kepada dua kumpulan, iaitu 20 orang menilai lagu sebelum hari pertandingan dan 10 lagi menilai lagu dan persembahan pada malam pertandingan. Dari segi penyanyi lagu, Jaclyn Victor mengganti Anuar Zain sebagai penyanyi "Sedetik Lebih" dalam Separuh Akhir dan AJL.

Dengan Celcom sebagai penaja utama, satu anugerah khas baru diperkenalkan iaitu "Anugerah Juara Mobile Celcom" untuk mengiktiraf lagu yang telah mendapat muat turun Nada Dering Pemanggil (Call-Me-Tones) terbanyak melalui khidmat muat turun The Cube yang dikendalikan oleh Celcom.

Muzik-Muzik Separuh Akhir
Konsert Muzik-Muzik Separuh Akhir disiarkan pada tiga malam Jumaat berturut-turut pada 18, 25 November dan 2 Disember 2011, jam 9 malam, bersiaran langsung dari Sri Pentas 2, Shah Alam. 

Lihat di sini untuk senarai lengkap penyertaan Separuh Akhir Muzik Muzik 26,

Anugerah Juara Lagu
Malam kemuncak Anugerah Juara Lagu ke-26 diadakan di Stadium Putra Bukit Jalil pada 29 Januari 2012. Upacara membuka tirai dengan persembahan "Senandung Semalam" oleh Jamal Abdillah, "Bujang Senang" oleh Awie, dan "Warna" oleh Datuk Sheila Majid.
Lagu-lagu yang layak dinilai oleh 30 orang juri yang terbahagi kepada dua kumpulan, iaitu 20 orang yang menilai lagu dengan mendengar rakaman lagu-lagu berkenaan sebelum malam pertandingan dan memberikan 80 peratus markah, dan 10 orang yang menilai lagu dan persembahan pada malam anugerah dan memberikan 20 peratus markah.

Urutan persembahan adalah seperti berikut:

 "Wanita Seluruh Dunia" 
 "Sedetik Lebih" 
 "Kekanda Adinda" 
 "Gadis Semasa" 
 "Kalau Berpacaran" 
 "Cinta Muka Buku" 
 "Karma"
 "Kisah Hati" 
 "Sungai Lui" 
 "Penakut" 
 "Awan Nano" 
 "Beribu Sesalan" 

Sebelum keputusan diumumkan, acara diserikan dengan persembahan tribut kepada Allahyarham Sudirman yang terdiri daripada "Hidup Sederhana" oleh Black, "Balik Kampung" oleh Hazama AF9 , "Chow Kit Road" oleh Azlan & The Typewriter dan "Salam Terakhir" nyanyian bersama ketiga-tiga seniman.

Finalis

Keputusan

Anugerah Utama
Persembahan Terbaik: "Kisah Hati" (Alyah), membawa pulang trofi dan wang tunai RM10,000
Vokal Terbaik: "Awan Nano" (Hafiz), membawa pulang trofi dan wang tunai RM10,000
Tempat ketiga: "Karma" (Faizal Tahir; lagu/lirik: Audi Mok dan Faizal Tahir), membawa pulang trofi dan wang tunai RM12,000
Naib juara: "Beribu Sesalan" (3 Suara; lagu Kevin Chin, lirik: Tinta), membawa pulang trofi dan wang tunai RM15,000 
Juara: "Awan Nano" (Hafiz; lagu: M. Nasir, lirik: Budi Hekayat), membawa pulang trofi dan wang tunai RM35,000

Anugerah sampingan
 Anugerah Juara Mobile Celcom : "Sedetik Lebih" (Anuar Zain) - Edry Abdul Halim (pemenang ditentukan dengan jumlah muat turun nada dering Celcom)
 Anugerah Video Parodi AJL Pilihan : "Pulangkan" (Misha Omar) - Peserta : Muhammad Aliff (pemenang ditentukan dengan undian SMS dan laman web)

Ringkasan Penyertaan
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-26:

Jemaah Juri
 Azmeer (Ketua Juri)
 Aubrey Suwito
 Sharon Paul
 Damien Seet (Damien Mikhail)
 Cat Farish
 Fauzi Marzuki
 Johan Nawawi
 Rozi Abdul Razak
 Roslen Fadzil
 Osman Ali
 Hafiz Hamidun
 AG Coco
 Din Hormatov
 Helen Yap
 Jennifer Thompson
 Faizal Uzir (Lok U)
 Khairil Johari Johar
 Azhar Borhan
 Mohd Faizal Maas (Ajai)
 Nik Mustaza (Taja)
 Hang Dimas

Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Sambutan
Mengikut laporan penontonan yang dikeluarkan oleh AGB Nielsen Malaysia pada 31 Januari 2012, AJL mencipta rekod baru dengan meraih kadar tontonan pukal keseluruhan seramai 6.5 juta penonton serta takat penonton tertinggi sebanyak 5 juta (24.9 TVR) atau 71.6%, iaitu yang tertinggi bagi sesebuah terbitan acara hiburan dalam sejarah televisyen Malaysia. Selain itu, jumlah penonton AJL26 di Internet adalah 118,864 kali, iaitu 42% lebih berbanding AJL25, apatah lagi tapak web rasmi AJL26 turut mencatat peningkatan kunjungan sebanyak 37% dari tahun lalu kepada 113,356 kunjungan unik. Rekod tontonan tertinggi dalam sejarah AJL ini dipegang sehingga kini (2016).

Rujukan

26